Amritsarin verilöyly
Amritsarin verilöyly eli Jallianwala Baghin verilöyly (, "Jallianwala Bāġa Hatyākāṇḍ") pantiin toimeen 13. huhtikuuta 1919 Amritsarissa Pohjois-Intiassa. 50 Britannian Intian armeijan sotilasta avasi tulen prikaatikenraali Reginald Dyerin komennosta aseistamattomaan väkijoukkoon, jossa oli miehiä, naisia ja lapsia. Ampuminen kesti 10–15 minuuttia, kunnes panokset vähenivät. Dyer käski sotilaita lataamaan kivääriensä lippaat useaan kertaan, ja heidät määrättiin ampumaan tappaakseen.